ઇન્ડિયા ટુડે અને સી વોટર દ્વારા સંયુક્ત રીતે મેળવવામાં આવેલા ઓપિનિયન પોલના પરિણામો દર્શાવે છે કે વર્ષ 2009માં યુપીએ સરકારને 259 બેઠકો મળી હતી. પણ ઓગસ્ટ 2013માં જો ચૂંટણી યોજાય તો યુપીએને માત્ર 137 બેઠકો મળવાની શક્યતા છે. આ કારણે યુપીએને 122 બેઠકોનું મોટું નુકસાન છે. યુપીએને થઇ રહેલા નુકસાનનો ફાયદો એનડીએને મળતો જોવા મળ્યો નથી. એનડીએને પણ માત્ર 155 બેઠકો મળવાનું અનુમાન છે. વર્ષ 2009ની ચૂંટણીઓમાં તેને 159 બેઠકો મળી હતી. આ વખતે જેડીયુ એનડીએનો હિસ્સો નથી એ સૌથી મોટી બાબત છે.